text: Chef Caprabo - Claus per cuinar a la barbacoa
  CLAUS PER CUINAR A LA BARBACOA
  AUTOR: Revista Sabor
  PUBLICAT A LA REVISTA SABOR Nº 350
  Controlar la intensitat de la calor de les brases no és senzill. A més de jugar amb l'altura de la graella, pujant-la o baixant-la en funció de les necessitats, també es poden col·locar les brases en sistema directe o indirecte:
  Sistema directe. Consisteix a omplir tota la barbacoa amb brases i coure l'aliment en contacte amb l'escalfor. És apropiat per coure peces poc gruixudes i més aviat petites: hamburgueses, filets de carn, rodanxes de peix…
  Sistema indirecte. Les brases es col·loquen als laterals perquè l'aliment no quedi directament sobre el foc i es cogui lentament. Està indicat per a aliments més grans, més gruixuts o que necessiten coccions llargues, com les mitjanes de bou. Aquest sistema té diverses versions. Per exemple, si les brases es col·loquen només en una banda, es pot cuinar en una meitat i mantenir el menjar calent a l'altra.